21. Mətndə (səh. 79) altından xətt çəkilmiş cümlələrdə hansı normanın tələbi pozulmuşdur? Bunu nə ilə sübut edərsiniz?
22. Mətndə (səh. 79) tünd şriftlə verilmiş cümlənin təhlili hansı sxemə uyğundur

23. İstənilən qəzet və ya jurnaldan ixtiyari bir mətn seçin. Mətnin dili üzərində iş aparın. Bunun üçün aşağıdakı ardıcıllığa riayət edin:
    ○ Mətnin yazı formasını (bədii, elmi və s.) müəyyənləşdirin.
    ○ Mətndə orfoqrafik səhvləri tapın.
    ○ Mətndə durğu işarələri və sözün sətirdən sətrə keçirilmə səhvlərini (əgər varsa) müəyyənləşdirin.
    ○ Cümlələrdə təkrar işlənən söz və ifadələri (əgər varsa) seçin.
    ○ Yerində düzgün işlədilməyən söz və ifadələri daha düzgün olanlarla əvəz edin
    ○ Mətnin oxunaqlılığına ağırlıq gətirən söz və ifadələri seçib uyğun bildiyiniz sözlərlə əvəz edin.
    ○ Mübtəda ilə xəbərin uzlaşmasına, söz sırasına, sözlərin düzgün əlaqələnməsinə diqqət yetirin.

24. Paralimpiya oyunları haqqında ətraflı məlumat toplayın. Bir neçə cümləsi verilmiş mətni davam etdirin. Azərbaycan paralimpiyaçıları ilə bağlı məlumat toplayın və əldə etdiyiniz informasiyanı mətnə əlavə edin. Görüntülü təqdimat da hazırlaya bilərsiniz.

    Paralimpiya sağlamlıq imkanları məhdud şəxslərin beynəlxalq idman yarışlarıdır. Paralimpiya hərəkatının tarixi 1948-ci ildən başlanır. Oyunların keçirilməsinin təşəbbüskarı Böyük Britaniyanın Elsberri şəhərindəki Stok Mandevil xəstəxanasının neyrocərrahı Lüdviq Qutmandır.

    Azərbaycan Respublikası Milli Paralimpiya Komitəsi 1996-cı il fevral ayının 9-da yaradılmışdır.

    Azərbaycan Milli Paralimpiya Komitəsi ilk dəfə 1996-cı ildə Atlantada keçirilən X Yay Paralimpiya Oyunlarında cəmi iki idman növü üzrə iki idmançı ilə iştirak etmişdir.