1. Mətni (səh. 140) adlandırın.
2. Mətn (səh. 140) əsasında dialoq qurun. Bunun üçün nə edəcəyinizi əvvəlcədən planlaşdırın.
3. Mətnin (səh. 140-142) abzasları arasındakı əlaqəni bərpa etmək üçün hansı cümlələr yazardınız?
4. Mətnə (səh. 140-142) əsasən nə üçün Novruzun müqəddəs bayram hesab edildiyini deyin.
5. Bu hissəni mətnin hansı abzasına yerləşdirsəniz, ardıcıllıq pozulmaz?

   Novruz bayramında, çərşənbə günlərində keçirilən oyun-əyləncələrdən ən maraqlısı yumurta döyüşdürməkdir. Yumurta Novruz bayramının əsas atributlarından biridir. Novruzun dörd çərşənbəsinin əlamətləri öz ifadəsini yumurtada tapıb. Belə ki yumurta qabığının dairəviliyi dünyanı, pərdəsi, bir növ, havanı, ağı suyu, sarısı isə odu simvollaşdırır. Yumurtanın daha çox sarı, qırmızı, yaşıl rənglərlə boyadılması da, sözsüz ki, Günəşlə, baharla, təbiətin yaşıllaşması istəyi ilə bağlıdır.

6. Mətndə (səh.142) sonuncu abzasdan hansı cümləni çıxarsanız, məzmuna xələl gəlməz?
7. M.Şəhriyardan epiqraf kimi verilmiş nümunəni mətnlə əlaqələndirin.
8. Mətnin (səh.142) son abzasında cümlələrin ardıcıllığını müəyyənləşdirin.
9. Mətnə (səh. 140-142) əsasən müəyyənləşdirmək olar:
   1. Novruz ümumxalq şənliyidir.
   2. “Kövsəc” mərasimi tədricən unudulub getmişdir.
   3. “Kövsəc” vaxtilə mövcud olmuş “Azər” bayramının mərasimlərindən biridir.
   4. Qədimdə təqvim olmadığı üçün insanlar daha çox sınaqdan çıxardıqları təcrübələrə əsaslanırdılar.
   5. Novruz bayramı yalnız Azərbaycanda keçirilir.
   6. “Kövsəc” mərasimi payızın üçüncü ayında qeyd edilirmiş.
10. Hər iki mətndən Novruz bayramı ilə bağlı faktları seçib qruplaşdırın. Sizin üçün nə yeni oldu? Siz bu məlumatlara nəyi əlavə etmək istərdiniz?
11. Novruz bayramı ilə bağlı hər iki mətnin üslubunu müəyyənləşdirin. Əgər üslubları fərqləndirə bildinizsə, onların oxşar və fərqli cəhətlərini deyin.