Nə gəlir gətirir

Heç nə.

Ancaq mənim atamdan qalma bir cüt daşım var onunla ildə 50 qızıl qazanıram.

Nə daşıdır bu elə

Dəyirman daşı.... Mən bu daşlarla həm çörəkpulumu çıxarıram, həm də insanlara kömək edirəm...

12. Nağılda tünd şriftlə verilmiş cümlədə hansı sözü dəyişsəniz, məna düzgün olar?
13. Hər iki cümləni fərqləndirilmiş sözlər baxımından müqayisə edin. Hansı düzdür? Cavab üçün mətnə istinad edin. Cümlələrin məzmununda fərq varmı? Fikrinizi əsaslandırın.
    ● Əhməd bu adamlarla xeyli söhbət eləyə-eləyə getdi.
    ● Əhməd bu adamlarla söhbət eləyə-eləyə xeyli getdi.
    - “O birisi meşənin içinə gedən sərin kölgəli yol idi” cümləsini də eyni qayda ilə dəyişib müqayisə edin. Fərq yaranacaqmı? Niyə?
14. Mətndə (səh. 66) çərçivəyə alınmış sözü güman-şübhə bildirən hansı modal sözlə əvəz etsəniz, məna dəyişməz?
15. Əhvalat və qeyzlə sözlərinin leksik mənasını müəyyənləşdirib sinonimlərini tapın.
16. Sinonimlər sırasında hansı söz artıqdır?
    fayda, səmərəli, qazanc, mənfəət, xeyir
17. Ağıl sözündən istifadə etməklə frazeoloji birləşmələr düzəldin. Bu zaman müvafiq söz və şəkilçilərdən istifadə edə bilərsiniz.
    - Frazeoloji birləşmələrin mənasını izah etməklə qarşılığını tapın. Bir neçəsini cümlədə mübtəda və xəbər vəzifəsində işlədin.