GİRİŞ

Əziz şagirdlər!

Məktəbdə oxuduğunuz 11 il ərzində Azərbaycan dilinin incəliklərinə, zənginliyinə bələd olmuşsunuz. Oxuduğunuz mətnlər Sizin dünyagörüşünüzü genişləndirib məlumatınızı artırmaqla yanaşı, Azərbaycan dilinin quruluşu, üslubları haqqında biliklər vermişdir.

Siz bu illər ərzində Azərbaycan dilində müəyyən nitq vərdişlərinə, eyni zamanda cəmiyyətin müxtəlif sahələrində fəaliyyət göstərmək üçün əlaqə və ünsiyyət bacarıqlarına yiyələnmişsiniz.

Bu tədris ilində əvvəlki siniflərdə öyrəndiyiniz zəruri dil qaydalarını tətbiq etməklə müxtəlif üslublarda yazılmış mətnlər üzərində iş aparacaq, özünüz də müxtəlif üslublarda mətnlər hazırlamağı öyrənəcəksiniz.

Çalışın ki, dil və nitq vahidlərinə həssas yanaşıb onlardan bacarıqla istifadə edəsiniz.

Hər birinizə uğurlar arzu edirik!