28. Təsəvvür edin ki, sizə xaricdə təhsil almaq istəyən bir şəxs haqqında məlumat yazmaq tapşırılıb.
    - Həmin məlumatı necə yazarsınız?
    - Sizcə, həmin bu yazı necə adlana bilər?

    • xasiyyətnamə; | • təqdimat; | • tərcümeyi-hal

_____________________ rektoru ____________________________ 11-ci sinif şagirdi _________ Bakı şəhəri ________ rayonunun ____ №-li məktəbində oxuyur. _________ oxuduğu müddət ərzində intellektual səviyyəsi, yaradıcılıq potensialı, dəqiq elmlərə marağı ilə daha çox fərqlənmişdir.

________ vətənpərvərdir, məktəbin ictimai işlərində aktiv iştirak etmiş, müxtəlif tədbirlərdə könüllü kimi çalışmış, həmin təşkilatlardan müsbət xasiyyətnamə almışdır. Yoldaşları ilə münasibətdə səmimidir, ətrafı ilə ünsiyyət qura, çevik qərar verə bilir, fikirlərində müstəqildir.

Bunları nəzərə alaraq, onun rəhbəri olduğunuz universitetdə təhsil almasına şərait yaratmağınızı xahiş edirik.

_____ №-li məktəbin direktoru: Yeganə Rüstəmova
17.09.2018-ci il
TƏQDİMAT

1 | Yuxarı təşkilatlara və mövqelərə yazılı məlumat şəklində verilir.
2 | Əvvəldə müraciət olunan şəxsin adı, soyadı, atasının adı, rəhbəri olduğu təşkilatın adı yazılır.
3 | Ümumi hissədə təqdim olunan şəxs haqqında məlumat verilir.
4 | Təqdimatın yazılmasının səbəbi göstərilir.
5 | Təklif verilir.
6 | Sonda təqdimatı yazan şəxsin adı, soyadı, atasının adı yazılır, imzalanır.
7 | Yazının sonunda təqdimatın verildiyi bütöv şəkildə gün, ay və il göstərilir.

- Təqdimat işgüzar sənəd növüdür.

- “Təqdimat” ərəb sözü olub, təqdim olunan mənasına uyğundur.

- Təqdimat müxtəlif formalarda olur:

1. Yuxarı təşkilatlara yazılı məlumat.
2. Hər hansı bir hadisə və ya şəxsi təqdim etmək.