Ana Kürün, Xan Arazın böyümüşük laylasına,
Sərvətimiz ayna tutub göy Xəzərin aynasına.
Dünya baxsın tarix olmuş Azərbaycan dünyasına,
Mübarizə zinət verir ömrün-günün mənasına.
Nəriman Həsənzadə

2. Hansı xüsusiyyətlər mətnin bədii üslubda olduğunu deməyə əsas verir?
3. Şeirin ideyasını müəyyənləşdirin və epiqrafla əlaqələndirin. Nə üçün epiqraf kimi məhz həmin aforizm seçilmişdir? Siz bildiyiniz hansı aforizmi və ya hikmətli sözü epiqraf kimi verməyi təklif edirsiniz?
4. Şeirdən istifadə etməklə Azərbaycanımızın bu günü milli birliyin təntənəsidir fikrini təsdiqləyin.
5. Tarix olmuş Azərbaycan dünyası dedikdə şair nəyə işarə edir? O hansı tarixi məqamları ön plana çəkir?
6. Mətndə aşağıdakı fikirlərdən hansı yoxdur?
   A) Bir kərə yüksələn bayraq bir daha enməz. (M.Rəsulzadə)
   B) Azərbaycan torpağını qoruyan mərd oğullar həmişə vardır.
   C) Ən böyük arzumuz xalqların əmin-amanlıq içərisində yaşamasıdır.
   D) Azərbaycan xalqının şüarı həmişə azadlıq olmuşdur.
   E) Himnimiz bizim üçün müqəddəsdir.
7. Şeirin hansı iki misrasını çıxarsaq, məzmuna xələl gəlməz?
8. Hansı fikirlər düzgündür?
   1. Şair şeirdə ölkəmizi iki adla təqdim edir.
   2. Xəzərin sərvətinin çox olduğunu göstərir.
   3. Araz Kürdən böyük olduğu üçün onu xan adlandırır.
   4. Azadlığın qorunması xalqın ən böyük amalıdır.

9. Şeirdə altından xətt çəkilmiş sözlərin aşağıda verilənlər içərisindən leksik mənalarını müəyyənləşdirin.