Əslən Şəmkir rayonunun Qapanlı kəndindən olan İsrafil Məhərrəm oğlu Məmmədov ilk azərbaycanlı Sovet İttifaqı Qəhrəmanıdır. 1919-cu il martın 16-da anadan olmuşdur.

İyirmi yaşlı gənc İsrafil əsgərliyə gedəndə ölkədə əmin-amanlıq idi. Heç kəsin ağlına belə gəlməzdi ki, tezliklə bu asayiş pozulacaq, Vətənin mərd oğulları hünər meydanında əsl sınaqdan keçəcəklər.

Yüz minlərlə azərbaycanlı gənc kimi İsrafil Məmmədov da cəbhəyə yollanan gənclərin arasında idi.

22 yaşlı döyüşçü dəfələrlə yaralanmasına baxmayaraq, düşmənin ordusuna sarsıdıcı zərbələr endirmiş, bir çox şəhər və kəndlərin geri alınmasında fədakarlıq göstərmişdir.

1941 -ci ilin dekabr ayında döyüşən ordudan Gəncəyə xoş bir xəbər gəlir:

“Şimal-Qərb cəbhəsinin Siyasi İdarəsi sizdən xahiş edir: İsrafil Məhərrəm oğlu Məmmədovun Üçüncü vağzal küçəsindəki 39 nömrəli evdə yaşayan ailəsinə xəbər verin ki, onların oğlu, bizim cəbhənin döyüşçüsü faşist işğalçılarına qarşı döyüşlərdə igidlik göstərdiyinə görə Sovet İttifaqı Qəhrəmanı adına layiq görülmüşdür”.

O illərdə Gəncədə yaşayıb-yaradan Mir Cəlal Paşayev də İsrafil Məmmədovun hünərindən riqqətə gələrək “Qəhrəmanın yolu” adlı geniş bir oçerk qələmə almışdır. 1942-ci ildə isə Bakıda görkəmli ədibin “İsrafil” adlı kitabı çap olunmuşdur.

2. İ.Məmmədov Gəncədə Xan bağında dəfn edilmişdir. M.Məmmədov Gəncədə doğulub böyümüş, orada da dəfn edilmişdir. Hər iki qəhrəman gənc yaşlarında fəxri ada layiq görülmüşdür. M.Məmmədov 20, İ.Məmmədov 27yaşında dünyasını dəyişmişdir. Hər ikisinin adına Gəncə şəhərində küçə var.

Sizcə, bu bir zərurət, yoxsa təsadüfdür?

3. 1941-1945-ci illər. 1991-1994-cü illər. Zaman və məkan baxımından hadisələrə münasibət bildirin. Hansı oxşarlığı müşahidə etdiniz? Həm İsrafil Məmmədovların, həm də Maşallah Məmməmədovların fədakarlığı nə ilə bağlı idi?