24. Mətndə mötərizədə verilmiş feillərdən uyğun olanını seçib cümlələri tamamlayın.
25. 3-cü mətndə (səh. 28) fərqləndirilmiş cümlədə qrammatik normanın hansı tələbi pozulmuşdur?
26. Mətndə (səh. 26) 1-ci abzasın 1-ci cümləsi:

    A) Quruluşca sadədir. | B) Quruluşca mürəkkəbdir | C) Həmcins xəbərlidir.

    - Fikrinizi əsaslandırın.

27. Mətni üslubunu müəyyənləşdirin. Aşağıdakı tapşırıqları yerinə yetirin.

- Nöqtələrin yerinə h, x hərflərindən uyğun olanını yazın.
- Altından xətt çəkilmiş cümlənin quruluşunu müəyyən edin.

1911-ci il. Tiflis. Bülbül məclisi “Rast” muğamı ilə açıb el ma...nıları ilə bitirdi.

Onun sehrkar səsi bütün məclisdəkiləri heyran etmişdi. Bülbülün məla..ətli səsinə vale.. olan məşhur gürcü müğənnisi Vano Saraçişvili özünü sa...laya bilməyib yerindən qalxdı, Bülbülə yaxınlaşıb ona əl uzatdı:

- Sizinlə ilk tanışlığıma çox şadam, cavan oğlan. Siz qeyri-adi səsinizlə, gözəl oxumağınızla muğamatı mənə sevdirdiniz. Siz bu səslə Azərbaycan mahnılarını təkcə mənə yox, bütün dünyaya sevdirə bilərsiniz. Bunun üçün yeni oxuma texnikasına yiyələnməlisiniz. Dünyanın məşhur musiqi beşiyi İtaliyaya getməlisiniz. ...üsusi musiqi məktəblərində oxuyub öyrənməlisiniz.

Bülbül ömründə birinci dəfə idi ki, İtaliya adı eşidirdi. İlk dəfə idi ki, xanəndə olmaq üçün xüsusi məktəbdə oxumaq lazım gəldiyini eşidirdi. Ona görə də görkəmli müğənninin dedikləri ona birtəhər gəldi:

- Bəyəm, İtaliyaya getmədən xanəndəlik etmək olmaz? Guya Cabbar Qaryağdıoğlu İtaliyaya gedib, xüsusi xanəndəlik məktəbi qurtarıb?

Vano Saraçişvili ürəkdən qəhqəhə çəkib əlini Bülbülün çiyninə qoydu:

- Cavan oğlan, sizin fikrinizlə, az da olsa, şərikəm. Atalar demiş: “Gərək quyunun özündə su olsun”. Bunu deməkdə məqsədim odur ki, sizdə həm gözəl səs, həm də böyük istedad var. Lakin bu mahnıları milli çərçivə da...ilində məhdudlaşdırmaq olmaz. Onu yalnız bir xalqın malı etmək düzgün deyil. Bilirsinizmi, sənət bəşəri olmalıdır. Hamıya zövq verməlidir. Yalnız onda sənət böyük ola bilər.

Möhbəddin Səməd, “Yaddaşımızın yaşıdları ” kitabından

- Vano Saraçişvili ilə Bülbülün fikirlərini qarşılaşdırın. Hansının dedikləri ilə razılaşırsınız?