1. Ədəbi tələffüz qaydalarını gözləməklə məktubu düzgün oxuyun.
ÖVLADIMIN MÜƏLLİMİNƏ MƏKTUB

“Hər bir müəllim bilməlidir ki, onun üzərinə düşən vəzifə, onun dövlət üçün, millət üçün, Azərbaycan xalqı üçün gördüyü iş bütün başqa sahələrdə fəaliyyət göstərən insanların hamısının işindən ən gərəklisi, ən lazımlısıdır”.

Heydər Əliyev,
Ümummilli lider

Övladıma “ yazmaqdan öncə qələmi tutmaq ədəbini, kitabı oxumaqdan öncə onu sevməyin sirrini, əyləşmə və dinləmə əxlaqını” təlim edin...

Əziz müəllim, bu məktubu sizə yazmazdan öncə xeyli düşündüm. Yazaca...larımın daşıdığınız şərəfli ada layiq olmasına çalışdım. Bu sözləri bir valideynin adi fikirləri kimi qəbul etməyin. Bunlar həm də millətinin, vətəninin gələcəyini düşünən bir vətəndaşın qəlbinin səsidir. Bu, şərəfli bir ömür yoluna yenicə qədəm qoyan övladının ba...ışlarından saçılan sevincdən doğmuş sevgi işığıdır.

Əziz müəllim, artıq bir valideyn kimi arzularının çiçəkləndiyi anın başlanğıcına qədəm qoydum. Bəli, övladımı sonsuz sevgi ilə məktəbə yola salıram. Bundan gözəl nə ola bilər ki?! Demək, mən övladımı şərəfli ad sahibinə – müəllimə etibar edirəm. Günün yarısını öz isti nəfəsi, zərif təbəssümü, qayğılı baxışları ilə övladıma sahib çıxan müəllimə! İnan ki, ağlı-qaralı dünyamızın saflığı kimi tanımışam sizi. Qaranlı...dan işığa, haqsızlıqdan ədalətə, israfçılıqdan qənaətə, ədavətdən məhəbbətə gedən yolun yolçusu sanmışam.

ORFOEPİYA
Hansı düzdür?

- [haxsızlıqdan] - [haќsızdıxdan]
- [rahatlıx] - [rahatdıx]
- [qazanmax üçün] - [qazammağ üçün]

ORFOQRAFİYA
q, yoxsa x?

- ba..ışlarından -
- qaranlı..dan -
- yazaca..larım -