4. Mətnin (səh. 122–123) hansı üslubda yazıldığını müəyyənləşdirin. Elmi məlumatın bədii şəkildə təqdiminə diqqət yetirin.
5. Mətnə (səh. 122–123) əsasən demək olar:
   1. Bənövşə dünyanın müxtəlif sənətkarlarının əsərlərinin tərənnüm obyekti olmuşdur.
   2. Bənövşəyə bəzən xilaskarlıq simvolu kimi inam bəsləmişlər.
   3. Bənövşə işıqsevən bitki olmasa da, günəş şüalarını sevir.
   4. Almanlar bənövşəni günahsızlıq simvolu hesab etmişlər.
6. Mətnin (səh. 122–123) hər abzasını 1-2 cümlə ilə ifadə edib mətni yığcamlaşdırın.
7. Mətndən (səh. 122–123) istifadə etməklə bənövşəyə məxsus xüsusiyyətləri sadalayın.
8. Aşıq Qurbaninin misralarına münasibət bildirin. Nə üçün o heç zaman düz bənövşə görmədiyini deyir? Sizcə, nə üçün bənövşənin boynu həmişə “əyri” olur? G.Gülhüseynoğlunun hekayəsində təsvir olunanlar sizin sualınıza cavab ola bilərmi?
9. B.Axundovun “Ağlama, bənövşə” şeirindəki mövzu digərlərindən fərqlənir. Bu fərq nə ilə bağlıdır? Sizcə, müəllif bədbin, yoxsa nikbin əhvaliruhiyyədədir? Müəllif nəyə təəssüf edir? “Bir gün bu torpağa əsl yaz gələr” misrasında əsl yaz ifadəsini işlədərkən nəyin arzusunda olduğuna işarə edir? Bu sizin də arzunuzdurmu? Şeirdə adları çəkilən Üzeyir, Pənah kimdir? Müəllif nə üçün şeirində məhz onların adını çəkir?
10. 3-cü mətndə işlənən atalar sözünü müəyyənləşdirin. Sizcə, müəllif nə üçün belə hesab edir? Pis gün dedikdə nəyə işarə edilir?
11. “Baharın müjdəçisi” mətnindəki hansı fakt sizə inandırıcı göründü və ya əksinə? Niyə belə hesab edirsiniz?
12. Aşağıdakı cədvəli tamamlayın.

    Bənövşə mövzusu
    Aşıq Qurbanidə | H.Heynedə | U.Şekspirdə | B.Axundovda

    - Hansı qənaətə gəldiniz?
13. Sizcə, bənövşəni dərman bitkisi hesab etmək olarmı? Hansı dərman bitkilərini tanıyırsınız? Azərbaycanın bitki örtüyü haqqında hansı məlumatlara maliksiniz?