10. Mətni oxuyub münasibət bildirin. Mətndəki fikirlərlə razısınızmı

Bədən dili üzümüz, başımız, qollarımız və bütün bədənimizlə duyğu və düşüncələrimizi göstərmək üçün etdiyimiz hərəkət və jestlərdir. İnsanları düzgün şəkildə oxumaq (düşüncə, duyğu və niyyətlərini anlamaq üçün hərəkət və jest informasiyalarını toplamaq) daima çalışmaq və doğru təhsil almaq ehtiyacı yaradan bir bacarıqdır. Baş və üz hərəkətləri, mimika və jestlər hiss etdiklərimiz haqqında çox şey söyləyə bilər. İnsanlar danışmazdan əvvəl bir-birini bədən dili vasitəsilə tanıyırlar. Məsələn, heyrətləndikdə qaşlarımızı qaldırır və ya “bəli” deyərkən başımızı tərpədirik. Bədən dilimiz ətrafı necə hiss etdiyimizi və özümüzü necə tanıtmaq istədiyimizi izah edir. İnandırmaq, sadəcə, sözlərimizlə deyil, həmin sözləri hansı hərəkətlərlə çatdırmaqla da bağlıdır.

- Hər hansı bir mövzuda dialoq qurub nitqinizi bədən dili ilə müşayiət edin.
- Eyni dialoqu jest və mimikasız təkrar edin.
- Yoldaşlarınız nəyi müşahidə etdi? Hansı nitq daha canlı və təsirli oldu?

11. Mətni oxuyun, məzmun baxımından “Faydalı məsləhət” nağılı ilə müqayisə edin.

- Mətndə buraxılmış durğu işarələrini bərpa edin. Fikrinizi əsaslandırın.

19-cu əsrin alim və şairlərindən biri olan Həsirçizadə Mehmet Ağa həm də çox hazırcavab bir adam idi. Bir gün dostu Fuad paşaya qonaq getmişdi. Birdən gözü paşanın barmağındakı almaz üzüyə sataşdı və diqqətlə baxmağa başladı.

Fuad paşa
Üzüyümə baxırsan deyə soruşdu.
Hə qaşı nə daşıdır Onu öyrənmək istəyirəm.
Almazdır.
Çox gözəl bəs faydası nədir Heç nə.