19. “Mən bir qadına aşiqəm” mətnində hansı cümlə təkrarlanır? Sizcə, bu ifadənin təkrarı nə ilə bağlıdır? Həmin ifadənin içərisində müəllifin hansı düşüncələri və hisləri öz əksini tapmışdır?
20. “Mən bir qadına aşiqəm” mətnində işlənmiş cümlələrin quruluşu haqqında danışın. Nə üçün mətndə həmin cümlələrin istifadəsi çoxluq təşkil edir?

Bəzən bədii nümunələrdə eyni söz və ya ifadə misranın əvvəlində və ya sonunda təkrarlanır. Belə ifadələrə təkrirlər deyilir.

- Könlümün sevgili məhbubu mənim,
  Vətənimdir, vətənimdir, vətənim. (A.Səhhət)
- Şəhidlər Vətən daşı, yurdun vətəndaşıdır,
  Şəhidlər azadlığın uca heykəl daşıdır. (O.Zəngilanlı)

Bu ifadələr bədii nümunələrə canlılıq, emosionallıq gətirir, diqqəti daha çоx mətnin əsas idеya və məzmununa yönəltmək üçün işlədilir.

21. Aşağıdakı cümlələri cədvəl əsasında qruplaşdırın.

1. Qəlbindəki ilk yara tazaydı, builkiydi, Onu bu hala salan nobarıydı, ilkiydi. (S.Rüstəm) 2. Saһillərində yaşayan һər xalq, һər qəbilə səni öz dilində bir cür adlandırıb... Cabbarlının “Quzğunu” göy Xəzərim mənim! Saһillərindən kimlər keçib, sularında kimlər üzməyib? Neçə caһangirlər at oynadıb, nə qədər vətən oğlu-qızı azadlığını qanı baһasına müdafiə edib? (Ə.Cəfərzadə) 3. Tərlanım, tərlanım, bir qalx havaya, Bir yazığın gəlsin mən binəvaya. (S.Vurğun) 4. Bir tərəf sıldırım qayalıq, təpəlik, bir tərəf dəniz. (Ə.Cəfərzadə) 5. Havada bahar iyi duyulurdu. Soyuq idisə də, bu mart soyuğu idi, baharın ərəfəsi. (Anar) 6. Haradan? Sinifdə otuz adam var. Adam çox, rübə az qalıb. Mənə növbə çatmaz. (Anar) 7. Ah, mən gündən-günə bu gözəlləşən İşıqlı dünyadan necə əl çəkim? (M.Müşfiq)

Təkrir | Bədii sual | Bədii təzad | Bədii xitab