8. Fikirlərdən düzgün olanları seçin:
   - Harvard Universitetini bitirən ən gənc və ən yaşlı məzun arasında 88 il fərq vardır.
   - Harvardda təhsil alan məzunlar müxtəlif yaş həddindədirlər.
   - Üç fənnin tədrisi kollecə universitet status verilməsinə təkan verdi.
   - Universitetə rəhbərlik Kollegial Şura tərəfindən həyata keçirilir.
   - Harvard Universitetində hər il beynəlxalq musiqi festivalı keçirilir. Şəkidə keçirilən Beynəlxalq Musiqi Festivalı haqqında məlumat toplayın. Azərbaycanda daha hansı festivallar keçirilir? Sizcə, bu festivallar hansı məqsədlə keçirilir?
9. Təsəvvür edin ki, Harvard Universitetinə qəbulla bağlı elan hazırlamalısınız. Mətndəki məlumatlardan istifadə etməklə həmin elanı hazırlayın.
   Elə hesab edin ki, universitet rektorusunuz. Rəhbəri olduğunuz təhsil müəssisəsi haqqında təsəvvür yaratmaq üçün hansı məlumatları və necə təqdim edərdiniz?

10. Aşağıdakılardan biri təsis sözünün leksik mənasıdır:
    - yazıda səhvləri, nöqsanları düzəltmə
    - ayrı-ayrı hissələri seçib birləşdirməklə tam bir şey yaratma
    - nəyin isə əsasını qoyma
11. Aşağıdakı cümlələrdə əsas sözünün leksik mənasını izah edin.
    - İon hidridləri hidroliz zamanı əsaslar əmələ gətirir. ("Ümumi kimya”)
    - Bunun əsası ondadır ki, XX əsrin əvvəllərində Türkiyəyə münasibətdə və türk dünyası, ümumtürk dili ideyası sahəsində, “Füyuzat” çox önəmli bir jurnal olmuşdur. ("Xalq” qəzetindən, 2008-ci il )
    - Bu dostluğa rəvac verən əsas qüvvə geniş yayılmış “Molla Nəsrəddin” jurnalı idi. ("Xalq” qəzetindən, 2008-ci il)
    - Azərbaycana məhəbbət “Vaqif’ pyesinin əsasını təşkil edir.
      (A.Bayramov)
    - S.Vurğun, ümumən bədii dilimizi də, H.Cavidin dilini də milli əsaslar üzərində inkişaf edən təmiz, aydın bir dil kimi görmək istəyirdi.
      (A.Bayramov)
12. Cümləni tamamlayın.
    Kampus dedikdə....