Sizlərin qarşısında özüm də elə bil məktəbliyə dönürəm. Bütün hərəkətlərimə sanki ölçü-biçi verirəm. (Şərəfli, şöhrətli) adınız qarşısında baş əyirəm. Əziz müəllim, bu gündən etibarən artıq övladım sizə əmanətdir...

Bu gün onun məktəbə getdiyi ilk günüdür. O, həyat yolunda ilk kövrək (addımlarını, qədəmlərini) atır. Sizin (böyük, iri) həyat təcrübənizdən əxz edəcək örnəklərə ehtiyacı var. O sizə çox güvənir. Bilirəm, etibarınızı qazanmaq üçün çox çalışacaq. Sizin bircə şəfqətli baxışınız ona dünyanı bəxş edəcək. Çantasının ağırlığını hiss etmədən balaca qəlbinin əzmi ilə məktəbə tələsən övladımın taleyi sizə həvalə olunur, əziz müəllim.

Etiraf edim ki, övladım bütün ili sizinlə tanış olacağı bu günü səbirsizliklə gözlədi. Görmədən belə sevdi sizi. Müəllim adına qəlbində böyük sevgi bəslədi. Mən inamla deyirəm ki, siz övladımın hafizəsinin aydınlığısınız. O hər dəfə sizi görəndə gözlərinə təbəssüm, qəlbinə rahatlıq hakim kəsiləcək.

Övladım hələ həyatı anlamır, odur ki, keçmiş təcrübənizdən, həyat bilginizdən ona verəcəyiniz örnəklərə çox ehtiyacı var. Yaşınızın az olmasına baxmayaraq, yaradılışından ona verilən istedadla bu ehtiyacı hiss edir və buna görə də bütün şüuru ilə sizə güvənir.

Bilirəm, bu gün günortadan sonra dərsdən evə (dönəndə, qayıdanda) ən çox sizdən danışacaq. Əvvəl ev tapşırığını çox verdiyinizdən şikayətlənəcək. Sonra ona bəslədiyiniz sevgini dilə gətirəcək. Bunu sizə deməyə çəkinəcək, amma onun əvəzindən mən deyirəm: o sizi çox (sevir, istəyir)! Buna görə də etibarınızı qazanmaq üçün çox çalışacaq. Sizin bir dəfə şəfqətlə gülümsəməyiniz ona dünyanı bəxş edəcək.

Sizdən övladımın oxuyub-öyrənmə həvəsinin həmişə canlı qalmasına nəzarət etməyinizi rica edirəm. Ona məntiqlə düşünməyi, qətiyyətli, vüqarlı olmağı öyrədin. Ona ən başlıcasını - (dürüst, doğru, düzsün) olmaq əxlaqını aşılayın.

Bir də sizdən son və əsas ricam budur ki, şagirdinizin saf, təmiz (könlündə, qəlbində) Vətən və Millət sevgisinin çiçəklənməsi üçün əlinizdən gələni edin. Ona hər gün böyük olan xalqından, vətənindən bəhs edin ki, belə bir ölkənin vətəndaşı olduğu üçün qürur duy... Əziz müəllim, siz övladımın mənəvi sahibisiniz. Gələcək həyatına, ömrünə düşəcək işıq məhz sizin qəlbinizdən saçılacaq. Bu müqəddəs vəzifəni şərəflə daşıdığınıza əmin... . Gələcəyin kamil insanını yetişdirmək əzminizdə müvəffəq olmağınızı diləyir... .

Aygün Şabıyeva,
“İşıq” jurnalından, № 3, 2014