4. Mətnləri (səh. 20–22) oxuyub üslubunu müəyyənləşdirin. Həmin mətndən və aşağıdakı çərçivələrdə verilmiş məlumatlardan istifadə etməklə Ü. Hacıbəyli və M. Maqomayevin həyat yollarının kəsişən cəhətlərinin təsadüf, yoxsa zərurət olduğu barədə fikir mübadiləsi yürüdün.

Zərurət

Səbəb-nəticə əlaqələrindən yaranan zərurət müəyyən şərait olduqda hökmən baş verən hadisədir. Zərurət bu və ya başqa prosesdə inkişafın başlıca istiqaməti, meyli kimi meydana çıxır, lakin bu meyil özünə çoxlu təsadüflər arasından yol açır. Zərurət və təsadüfün dialektikası bundan ibarətdir ki, təsadüf zərurətin təzahür formasıdır. Deməli, zəruri proses daxilində də təsadüflər olur.

Təsadüf

Təbiətdə və insan cəmiyyətində baş verən çox müxtəlif hadisələr içərisində elələri də vardır ki, bunlar müəyyən şeyin və ya baş verə bilən, amma baş verməyə də bilən, bu və ya digər bir şəkildə baş verə bilən müəyyən hadisələr silsiləsinin qanunauyğun inkişafından heç də zəruri olaraq irəli gəlmir. Bunlara təsadüfi hadisələr deyilir. Çoxlu təsadüf arxasında həmişə obyektiv zərurət, qanunauyğunluq gizlənir.

Debat

- Hər təsadüf zərurətə çevrilir.
- Bütün zərurətlər təsadüflərdən yaranır.

5. Bu xüsusiyyətlərdən hansı mətnin dili üçün xarakterikdir:

   ● mücərrədlik ● aydınlıq | ● mürəkkəblik ● emosionallıq | ● dolaşıqlılıq ● kütləvilik

6. Bu fikirlərdən biri mətndə yoxdur:
   1. Ü.Hacıbəylidən fərqli olaraq M.Maqomayevin yazdığı operada muğam parçaları az yer tutur.
   2. Moskvada oxuyarkən M.Maqomayev Ü.Hacıbəyliyə yalnız maliyyə məsələlərində yardım edirdi.
   3. Azərbaycan və Avropa musiqisinin sintezi “Nərgiz” operasında daha qabarıq görünür.
   4. Dostunu son mənzilə Ü.Hacıbəyli yola salmışdı.
   5. Azərbaycan operasında xalqın sadə nümayəndələrinin ilk dəfə əsas obraz kimi təqdimi M.Maqomayevin adı ilə bağlıdır.