2. Hansı mətnin dili üçün səciyyəvidir:

   ● emosionallıq | ● dialoji nitq | ● elmilik | ● kütləvilik

3. Hikmətli fikirlərdən biri mətnin ideyası ilə səsləşir:
   1. Düşünmədən öyrənmək faydasız, öyrənmədən düşünmək təhlükəlidir.
      (Konfutsi)
   2. Gedəcəyiniz yeri bilmirsinizsə, çatdığınız yerin əhəmiyyəti yoxdur.
      (S.Cordan)
   3. Çatmaq istədikləri bir hədəfi olmayanlar işləməkdən də zövq almazlar.
      (E.Raux)
   4. İnsanı həyata bağlayan onun gözəl cəhətləridir.
      (Sokrat)
   5. Hərə öz qəlbinin dərinliklərindəki işığı üzə çıxara bilsə, dünya daha işıqlı olar.
      (Ə.Turxan)
4. Hekayədən çıxış edərək Ülkər müəllimin daxili və xarici görkəmi haqqında danışın.
5. Əsərdə Ülkər müəllimin simasında müəllimə xas hansı insani keyfiyyətlər sadalanır? Öz müəlliminizlə Ülkər müəllimi müqayisə edin. Hansı fərqli və oxşar xüsusiyyətləri müşahidə etdiniz?
6. Qocalıq, gərgin və ehtiraslı əmək, mübarizə illəri öz işini görmüşdü cümləsinə münasibət bildirin. Burada hansı mübarizə illərindən və gərgin əməkdən söhbət gedir?
7. Hekayənin qəhrəmanının həyəcanlarına səbəb nə idi? Onun Ülkər müəllimə olan münasibətini müzakirə edin. Əsərdən həmin hissələri seçin, əlavələr edin.
8. Ülkər müəllimi xatırlayan şəxsin obrazını yaradın. Sizcə, bu qəhrəmana hansı ad uyğun gələr və nə üçün? Bəs yazıçı olsaydınız, həmin qəhrəmana hansı adı verərdiniz?
9. Ülkər müəllimi, ümumiyyətlə, müəllimi qəhrəman hesab etmək olarmı? Əsərdən çıxış edərək fikrinizi əsaslandırın.
10. Hansı obrazı daha çox sevdiniz, yaxud üstünlük verdiniz? Nə üçün?
11. Mətnə əsasən Ülkərin hansı kənddə müəllim işlədiyini müəyyənləşdirin.
12. “Azərbaycanfilm” kinostudiyasının istehsalı olan “Bizim Cəbiş müəllim” filminə baxın. Cəbiş müəllimlə Ülkər müəllim obrazını müqayisə edin. Hər iki müəllim ömrünün, həyatının ən yaxşı günlərini Vətən balalarının yetişməsinə sərf edir fikrini həm Ülkər, həm də Cəbiş müəllim obrazına aid etmək olarmı? Fikirlərinizi əsaslandırın.