3. Mətndən hansı cümlələri, yaxud abzasları çıxarsaq, məzmuna xələl gəlməz?
4. Sizcə, xalça sənətindən danışılan mətndə çərçivəyə alınmış hissədəki məlumat nə üçün verilmişdir?
5. Mətnə əsasən üç vacib xüsusiyyəti seçib cümləni tamamlayın.
6. Mətndə hansı suala cavab yoxdur?
   A) Azərbaycan xalçasının rəngləri tarixən haradan alınmışdır?
   B) Xalçada istifadə olunan rənglər təbiətdən necə alınır?
   C) Hansı mənbələrdə Azərbaycan xalçaları haqqında məlumat vardır?
   D) Azərbaycan xalçasını fərqləndirən xüsusiyyətlər hansıdır?
   E) Xalçaların təsvirinə hansı Azərbaycan sənətkarlarının əsərlərində rast gəlinir?
7. Mətndən istifadə etməklə aşağıdakı suallara cavab verin:
   1. Azərbaycan niyə mədəniyyət ocağı hesab edilir?
   2. Azərbaycan xalçalarının tarixinin qədimlərə aid olmasını hansı mənbələr təsdiqləyir?
   3. Hansı faktlar dünya rəssamlarının öz tablolarını Azərbaycana məxsus xalçaların fonunda çəkdiyini təsdiqləyir?
8. Bu abzası mətnin hansı hissəsinə əlavə etsəniz, məzmun dolğunlaşar?

   Hər xalqın mədəniyyət tarixində elə sənət sahəsi vardır ki, orada onun zəngin mənəvi aləmi əks olunmuş, xarakteri, intellekti, dünyagörüşü, estetikası və həyat fəlsəfəsinə xas olan köklü xüsusiyyətlər öz təcəssümünü tapmışdır. Azərbaycan xalqı üçün belə sənət növü xalçaçılıqdır. Mübaliğəsiz demək olar ki, min illər boyu Azərbaycan əkinçiləri və maldarları, şəhər və kənd sakinləri xalı-xalça üstündə doğulmuş, yaşamış və dünyadan köçmüşlər. Xalça məmulatları isə onların məişətinin dəyişməz atributu olmuşdur.

9. Bu gün xalçaçılıq sənəti necə inkişaf edir?