13. Mətndə (səh. 73) tünd şriftlə verilmiş cümlədə əsər sözü hansı mənada işlənmişdir? Həmin sözü cümlədə fərqli mənada işlədin. Əsər sözü mətndə iki yerdə işlənmişdir. Həmin misraları oxuyun. Sizcə, onlar eyni leksik məna daşıyırmı?
14. Boyandı üfüqlər qızıl rənginə cümləsində qızıl sözü hansı mənada işlənmişdir?
15. O açıq əllini görən hər köpək cümləsində (səh. 73) açıq əlli sözünü mənanı dəyişməmək şərtilə hansı sözlə əvəz etmək olar?
16. Şah heyran qaldı ki, o igid cavan misrasındakı igid sözü tədbirli, uzaqgörən, yoxsa qəhrəman mənasında işlənmişdir? Niyə?
17. Sxemi tamamlayın:
18. Mətnin ilk cümləsində (səh. 72) qədimdə sözünü keçmişdə sözü ilə əvəz etsək, məzmunda dəyişiklik baş verərmi?
19. Səhərin açılması ifadəsi mətndə necə təqdim olunur? Sizcə, şair niyə bu üsuldan istifadə etmişdir?
20. Tövsiyə, məsləhət, nəsihət sözlərini sinonim saymaq olarmı? Verilmiş nümunələrdən istifadə etməklə fikrinizi əsaslandırın.
    ● Başqalarının yanında verilən nəsihət məzəmmətdir. (A.Kapus)
    ● Çoxları məsləhət alır, ancaq ağıllılar ondan faydalana bilir. (S.Publili)
    ● Ağıllı tövsiyəyə qulaq asmaq heç zaman gec deyil. (S.Conson)
    - Dərs sözü nəsihət sözünü əvəz edə bilərmi?
21. Ünsiyyət, əlaqə, münasibət sözləri sinonim hesab edilir. Sizcə, onlar həmişə bir-birini əvəz edə bilirmi? Cümlədə işlətməklə fikirlərinizi şərh edin.
22. İtlərin yanına gəlcək hər kərə misrasında kərə sözünü aşağıdakı sözlərdən hansı ilə əvəz etsək, məzmun dəyişməz?

    ● dəfə | ● heç | ● dənə