AZƏRBAYCAN SİLAHLI QÜVVƏLƏRİ

Maddə 9. Silahlı Qüvvə

1. Azərbaycan Respublikası öz təhlükəsizliyini və müdafiəsini təmin etmək məqsədilə Silahlı Qüvvələr və başqa silahlı birləşmələr yaradır.
2. Azərbaycan Respublikası başqa dövlətlərin müstəqilliyinə qəsd vasitəsi kimi və beynəlxalq münaqişələrin həlli üsulu kimi müharibəni rədd edir.
3. Azərbaycan Respublikasının Prezidenti Azərbaycan Respublikası Silahlı Qüvvələrinin Ali Baş Komandanıdır.

Azərbaycan Respublikasının Konstitusiyası

1 Azərbaycan Respublikasının Prezidenti Silahlı Qüvvələrin Ali Baş Komandanıdır.

2 Azərbaycan Respublikasının Silahlı Qüvvələri quru qoşunlarından, hərbi-hava qüvvələrindən və hərbi-dəniz qüvvələrindən, təşkilati cəhətdən isə Silahlı Qüvvələrin mərkəzi hərbi idarəetmə orqanlarından, birliklərdən, birləşmələrdən, hərbi hissələrdən, hərbi təşkilatlardan və hərbi təhsil müəssisələrindən ibarətdir. Silahlı Qüvvələrin ümumi strukturu və sayı Azərbaycan Respublikasının Prezidenti tərəfindən təsdiq olunur. Silahlı Qüvvələrin təminatı dövlət büdcəsindən ayırmalar hesabına həyata keçirilir.

3 Silahlı Qüvvələrin yaranma tarixi Şərqdə ilk demokratik dövlət olan Azərbaycan Xalq Cümhuriyyətinin fəaliyyət dövrünə təsadüf edir. Azərbaycan Xalq Cümhuriyyətinin rəhbərliyi elə ilk günlərdən respublikanın daxilində və xaricində olan şəraiti nəzərə alaraq Azərbaycanın müdafiəsini təmin etmək üçün milli ordu quruculuğunun bünövrəsini qoydu. 1917-ci il dekabrın 11-də yaradılmış Müsəlman Korpusu 1918-ci il iyunun 26-da Azərbaycan Xalq Cümhuriyyəti hökumətinin qərarı ilə “Xüsusi Azərbaycan Korpusu” adlandırıldı. 1918-ci ilin noyabrından Qafqaz İslam Ordsunun Azərbaycanı tərk etməsindən sonra respublikanın istiqlaliyyətinin qorunması bütünlükdə dövlət orqanlarının öz üzərinə düşürdü.

ORFOEPİYA
Düzgün tələffüzü yazın

- müəssisə
- müavin
- müdafiə

- [.............]
- [.............]
- [.............]
ORFOQRAFİYA
Bitişik, yoxsa ayrı?

- Mətndə altından xətt çəkilmiş sözlərin düzgün yazıldığını əsaslandırın.